Ай, Айза-Лилуна Хьамзатан йоӀ

Ай Айза-Лилуна Хамзатан йоӀ (йинчу хенахь Вагапова Айза Хамзатан йоӀ, тӀаьхьа Долматова а, Анохина а; ) — россин телехьалхелелорг, рэп-лакхархо, хьуьнарча, рэпер Гуфан хилла зуда.

 Биографи 
Йина 1984 шеран 10 декабрехь Соьлжа-ГӀалахь. Къомана нохчи йу. Доьзалца Москох кхелхича, 2000 - 2002 шерашкахь дийшира москохан № 1941 йолу коррекцин могашаллин ишколехь. Чекхйаьккхира Москохан пачхьалкхан лингвистийн университетан (МГЛУ) экономикин а, бакъонан а факультет.

2008 шарахь дуьйна марехь йара Долматов Алексейгахь.

2013 шарахь дӀасакъаьстира Гуфца. 2014 шарахь официалан дӀасакъаьстира.

2013 шарахь хьалхелелорг хилира музыкин «Неформат чарт» а, «Партин зона» а Муз-ТВ канал тӀаьхь. 2017 шарахь арахийцира хьалхара эшар «Boeing» цӀе йолуш. 2018 шарахь «ПӀераска!» канал тӀаьхь «Урамера аз» музыкин къовсаман жюри йукъа йахара.

2018 шарахь хилира «ПӀераска!» телеканалехь «Орёл и Решка. Россия»  программан Ивакова Марийца цхьаьна телехьалхелелорг.

2018 шарахь арахийцира дебютан альбом, цунна цӀе йелира «The Monkey», цунна чуйагӀара 5 трек (чарт iTunes — 4-гӀа меттиг).

ДӀайазйо эшарш «Famalam» а, «Я ХЗ ТП» (чарт Google Play — 4-гӀа меттиг).

2019 шарахь рэп-лакхархочо арахийцира сингл «Портман». Оццу шарахь хилира реалити-шоун «Со нана ма йу» хьалхелелорг, цунна тоьа тӀехьа номинаци йира ТЭФИ совгӀатан.

 Шен дахар 
2008 шерера 2014 шо кхаччалц марехь йара Долматов Алексейгахь. 2010 шеран 5 майхь цу шиннан  кӀант хилла Сами.

2015 шарера 2020 шо кхаччалц марехь йара сёрферехь Анохин Дмитрийгахь. 2016 шарахь церан кӀант Элвис хилира.

2020 шеран октябрехь хийцира Анохинан фамили шен хьалхарчу майранан фамилица Долматова.

2020 шеран 3 декабрехь «Проверка» программехь дийцира Майами Олегца йукъаметтигаш йолайалар. 2021 шеран аьхка Айза а, Олег Майами а дӀасакъаьстира. ДӀакхайкхийра интервьюхь, шен везарех боккъал а везара Гуфа а, Олег Майами а.

20204 шеран декабрехь хиира, Айза-Лилуна дукха хенахь дуьйна йукъаметтигашкахь йуй Нижневартовскера Кузьменко Степанца, мехкдаьттан компанин хилла волчу белхалочуьнца. Уьш гуттаренна а Ӏаш бу Балихь. Айзас ше ахча диллина Бали тӀаьхь цӀенош дан, уьш бегонде дала а, шайна баха а.

2025 шеран октябрехь Айза-Лилуна Айс кхайкхийра шен ловзар Кузьменко Степанаца, цуо цунна кховдийра реалити-шоу «Ставка на любовь». 2026 шеран 22 февралехь иза маре йахара Бали.

 Дискографи 
 Шо ЦӀе Ма-дарра 2018 «The Monkey» Арахецна: 2018 шеран 13 апрель
 Формат: CD
 Лейбл: Media Land

 Билгалдахарш 

Категори:Москохан лингвистийн университетера арахецнарш
Категори:Россин йишлакхархой
Категори:Россин хьуьнарчаш
Категори:Рэпераш абатца
Категори:Россин рэпераш
Категори:Россин телехьалхелелоргаш
Категори:XXI бӀешеран телехьалхелелориш